Pons Brooklynensis
Pons Brooklynensis est pons pendulus et ancorali fultus Novi Eboraci, qui in Flumen Orientale burgos Manhatam et Brooklynium iungit. Pons, die 24 Maii 1883 apertus, est primus Fluminis Orientalis transitus stabilis, qui tempore aperturae erat longissimus mundi pons pendulus, praecipua longitudine 1833.7 metra et strato 127 pedes supra aquam altam mediam. Sua prima nomina erant New York and Brooklyn Bridge ('Pons Novi Eboraci et Brooklynii') et East River Bridge ('Pons Fluminis Orientalis'), sed pons suum nomen hodiernum anno 1915 rite accepit.